
Viclenie diabolică 


— Îți spun, Bob, că asta va reuşi de minune! Fireşte, trebuie 
mai întâi, ca printr-un mod oarecare, să izbuteşti să te strecori 
pe corabia lui Morgan. Insă de fapt, tu treci drept maistru al 
vicleniei şi intrigii, şi de îndată ce te vei fi deghizat cum trebuie, 
nici cel mai bun prieten al tău nu te va recunoaşte. Vezi totuşi ce 
poţi face, este vorba de cel mai primejdios duşman al nostru. 
Odată Morgan mort, eu voi fi seniorul şi stăpânul acestei regiuni. 
Insă, până atunci nu voi cunoaşte odihnă! 

Astfel vorbea un fel de gigant, brunet şi cu barbă, cu înfăţişare 
respingătoare şi sălbatică, pilotului său, a cărui privire vicleană 
confirma de dinainte ceea ce îi spusese stăpânul său. Acesta era 
căpitanul Flint, faimosul şef de pirați, cel mai temut de toti din 
cauza nelegiuirilor şi cruzimilor la care se dădea. 

Destul de multă vreme acest pirat a navigat în mările Sudului. 
Dar aici nu obținuse un profit prea mare. Navele de comerţ, 
bogat încărcate, erau mereu escortate de un număr respectabil 
de corăbii de război. Intr-o zi când Flint a riscat o coborâre în 
Moluce, a fost, el şi oamenii săi, respins cu pierderi mari. 

Furios pe insuccesul său, căpitanul Flint a dublat din nou capul 
Horn, unde corăbiile sale au suportat o furtună înspăimântătoare, 
şi a ajuns în apele Americii Centrale, dar cu un echipaj foarte 
mult redus şi slăbit de lunga şi penibila călătorie. Pierduse chiar 
o parte din corăbii şi altele erau atât de avariate, încât de fapt nu 
meritau să fie reparate, acestea nemaiputând să ţină marea. 

Căpitanul Flint poseda un loc de refugiu, necunoscut de 
Morgan. El şi-a condus navele acolo şi a trimis în grabă pe toate 
coastele spioni cu dubla misiune, de a recruta noi marinari şi de 
a procura informaţii despre acţiunile şi mişcările nesuferitului său 
rival. 

Spionii au adus cu ei o lume interlopă, un veritabil rebut al 
umanităţii, fără discuţie, adevăraţi candidaţi la spânzurătoare. 
Aceşti oameni fără Dumnezeu aveau toate metehnele 
căpitanului Flint. 

Banditul de mare i-a primit în refugiul său, stabilit într-un grup 
de insulițe mici, dispuse într-un fel atât de ciudat, încât doar un 
iniţiat putea să se apropie de el. 

In centrul acestui mic arhipelag, într-un loc aproape 
inaccesibil, căpitanul Flint, înainte de a pleca în oceanul Pacific, 

ridicase câteva forturi. Acolo locuia fiica sa, singura fiinţă din 
lume de care era legat în mod sincer şi profund. Ea era păzită de 
un mare număr de pirați bătrâni si de servitoare de culoare ce 
vegheau la nevoile sale. 

Flint, de obicei mereu ocupat întreprinderi şi expediţii noi, se 
găsea după reîntoarce condamnat la o destul de îndelungă 
inactivitate, în timp ce aştepta reconstituirea echipajelor sale. 

Inainte de a deveni pirat, Flint era în îndepărtata lui Anglie un 
mecanic îndemânatic, foarte priceput în toate ramurile artei sale. 
Insă într-o zi, atras de o pasiune de nerezistat pentru viaţa 
maritimă, a pornit în lume după aventuri şi a sfârşit prin a deveni 
cel mai temut bandit de mare. 

Avea ca prieten intim pe pilotul Bob, care îl depăşea şi mai 
mult în cruzime. In timp ce discutau împreună pe la începutul 
acestei povestiri, Bob contempla cu o privire atentă şi 
pătrunzătoare un obiect bizar, la construirea căruia Flint îşi 
consacrase puterile în timpul liber. Acesta era un instrument din 
fier de forma unui butoiaş, prevăzut cu o cange ce permitea 
suspendarea lui orişiunde. De fiecare parte se afla o gaură, de 
unde ieşea câte un capăt de tub metalic. 

— Acum, ascultá-má bine, Bob, a spus căpitanul Flint 
arátándu-i obiectul. Aceasta-i capodopera inventiilor mele si te 
asigur că-şi va îndeplini scopul. In acest mic recipient de fier vezi 
câteva smocuri de cârpă răsucite, de lungimi şi culori diferite. Ei 
bine! Poţi printr-una din deschiderile laterale să derulezi cârpa 
ce-ţi va conveni. Dacă o iei pe cea albastră, vor dura şase ore 
înainte de a arde întregime. Celei roşii îi trebuie douăsprezece 
ore ca focul să ajungă la cealaltă extremitate a tubului metalic. 
In sfârşit, cea neagră cere cel puţin douăzeci şi patru de ore, şi în 
acest timp ai, în tot cazul, de-ajunsă vreme ca să te pui în 
siguranţă într-un mod sau altul. Douăzeci şi patru de ore! 
Gândeşte-te la ce poti face în douăzeci şi patru de ore!... Restul 
ţi-am explicat deja. In ce mă priveşte, voi rămâne aici in bârlogul 
meu, aşteptându-te să aduci vestea că maşina mea l-a trimis pe 
Morgan să facă o micuță călătorie aeriană, de unde corpul sáu va 
recădea în fărâme. 

Bob s-a luminat de admiraţie şi satisfacţie, sucind şi răsucind 
jucăria infernală, care putea să aibă mărimea unui craniu. 

— Intr-adevăr, este foarte sigură, cápitane? 

— De o siguranţă absolută, i-a răspuns Flint. Poţi să contezi pe 
ea, te asigur. Lovitura este certă. Trebuie să te gândeşti bine că 
nu de astăzi îmi exercit arta meseriei mele. Vezi deci, ţi-o repet, 

ceea ce ai de făcut acum. Mă bazez cu totul pe îndemânarea şi 
pe ura ta împotriva rivalului meu. 

Bob a făcut chiar de la început câteva obiecţii, însă a sfârşit 
prin a înţelege că acesta era unicul mijloc de a scăpa de Morgan. 
Acesta din urmă, între timp aplicase o bună justiţie în cea mai 
mare parte din rândurile ticăloşilor ce infestau Antilele, unde 
comiteau acte de o cruzime revoltătoare. Marele complot, 
adesea îndreptat contra lui, era distrus. Câte unii din duşmanii 
săi încă mai supravietuiau, dar se ascundeau de el şi nu ieseau 
defel din refugiile lor, cel puţin cei care nu plecaseră pe alte 
mări. Singur Flint voia să reia lupta împotriva eroului. 

Pe ce se baza Bob ca să se introducă pe corabia lui Morgan, 
acesta era un secret. Căpitanul Flint a trebuit să-i dea mână 
liberă. Ştia doar de deghizarea pe care şi-o alesese. A fost 
armată o şalupă la cererea lui, care trebuia să-l conducă în zona 
Lucays. Pe acolo prefera să navigheze, pândind trecerea 
corăbiilor străine. : 

Este momentul să o spunem cá Bob nu era de sânge pur. Isi 
spunea cu plácere irlandez, dar ín realitate era originar din Indiile 
occidentale, chiar din Antile. Cu toate cá nu era prea bronzat, 
părul cret, nasul turtit şi gura lată îl făceau să aparţină rasei 
negre. 

Se scurseseră mai bine de opt zile de când căpitanul Flint îi 
înmânase intimului său cutia fatală, când într-un mic port al 
Bermudelor şi-au făcut apariţia neaşteptată câţiva negri. 

Faptul nu era rar. Se exportau pe atunci mulţi negri din Africa 
şi în urma vreunui naufragiu sosea uneori câte unul din aceşti 
nefericiţi, salvàndu-se prin înot în insule învecinate cu dezastrul. 
Fireşte că erau capturați, fără ca soarta lor să se 
îmbunătăţească. Aceşti sclavi aruncaţi pe coastă ca nişte epave 
erau socotiți fără proprietari si folosiţi pur şi simplu de 
guvernământ, acordându-li-se cel mult o hrană mizerabilă. 

Unul din aceşti nou veniţi, pe care guvernământul îi folosea la 
lucrarea pământului, se ţinea deoparte de ceilalţi. Era mare şi 
puternic, vorbind puţin sau deloc, şi nu părea să-şi cunoască 
tovarăşii săi de sclavie. Unul din aceştia spunea chiar că el 
trebuia să provină de pe altă corabie decât a lor, dintr-o şalupă 
rătăcită, pe care o observase în timpul furtunii şi naufragiase în 
acelaşi timp cu corabia negrilor. 

Insularii erau cuprinşi de amărăciune. Li s-a spus că în 
vecinătatea arhipelagului a fost văzută o navă misterioasă şi 
toată lumea vorbea de Morgan, cutezătorul şef de pirați. 

Bermudele erau bogate. Aici erau aduse tort soiul de mărfuri 
preţioase. Nu era imposibil ca neobositul erou al mării să coboare 
aici la adăpostul nopţii şi al cetii. 

Guvernatorul se străduia din toate puterile să-i pregătească o 
primire descurajantă. S-au reparat bateriile, mai ales pe coasta 
dinspre mare. Insă s-au luat măsuri de apărare şi în port, dinspre 
partea uscatului, cu excepţia unor locuri, unde trecătoarele 
adânci, cu pereţi prăpăstioşi, păreau să descurajeze orice 
apropiere. 

Au fost chemaţi toţi soldaţii disponibili, s-au întărit toate 
posturile expuse şi nu înceta supravegherea orizontului maritim. 
Insă corăbiile nu apăreau, nimeni nu semnala cea mai 
neînsemnată pânză în larg. 

Negrii, care lucrau ca de obicei în grădina guvernământului au 
fost toţi puşi în grabă la lucrări de adăposturi şi fortificaţii. Insă 
întrucât era o corvoadă foarte grea, seara erau lăsaţi un pic liberi 
ca să se plimbe prin împrejurimi. De altminteri, nu puteau să 
evadeze, în orice parte s-ar fi întors. Toate încercările de acest 
gen n-ar fi avut ca urmare decât închisoarea. 

Acel negru ce se ţinea deoparte profita de aceste scurte clipe 
pentru a se izola. Părea să-i placă în mod deosebit singurătatea. 
Când venea noaptea, el rămânea multă vreme pe nisip, într-un 
loc ce-l atrăgea, aproape de o strâmtoare tăiată adânc, care 
înainta, ca să spunem aşa, în mare. Trebuia cu siguranţă să se 
aducă aici în câteva zile o baterie, pentru a se interzice intrarea, 
căci nu se voia să se neglijeze nici o precauţie de siguranţă 
împotriva tuturor eventualitátilor. Morgan putea atunci să se 
prezinte! Din orice parte s-ar fi arătat, pretutindeni găsea o 
primire călduroasă!... 

In ziua aceea, negrii au lucrat ca de obicei, cu zel, partea ce li 
se atribuise. Pe înserate li s-a permis să meargă unde voiau. 
Singuraticul s-a întors imediat la trecătoare şi străbătând cu o 
agilitate de acrobat primejdioasa pantă abruptă, a înainta chiar 
până la marginea mării, unde s-a pitulat. 

S-ar fi spus că aştepta sau pândea ceva. Cel puţin, nu înceta 
să privească în larg. Poate că ziua, pe când era la muncă, 
observase de la înălţimea vreunei stânci un lucru suspect. In tot 
cazul, nu avea aerul să se gândească la somn, nici nu voia să se 
reîntoarcă. Fără îndoială, nu avea importanţă unde se culca. În 
acele nopţi calde n-avea nevoie de adăpost. Esentialul era să se 
găsească a doua zi dimineaţa la treabă, la ora cerută. 

Trecuse de miezul nopţi, când negrul s-a aplecat deodată în 

faţă şi şi-a ciulit urechile cu o atenţie înfrigurată. Părea să 
domnească o linişte mortală. Dar auzul fin al negrului a surprins 
cu toate acestea un zgomot uşor. Fără nici o îndoială, de coastă 
se apropia o ambarcatie, şi pe deasupra, de trecătoare. Acest 
vas venea din largul mării şi cu siguranţă de la o corabie. 

Negrul s-a pitulat în nisip şi şi-a lungit gâtul pentru a vedea 
mai bine, din spatele unui fragment de stâncă ce-i permitea să 
nu fie observat. Era cu siguranţă o ambarcatie. Negrul i-a auzit 
distinct chila scârţâind pe nisipul țărmului şi nişte oameni au 
sărit pe uscat. 

Aceştia au înaintat încetişor şi prudent. 

Negrul culcat încă pe sol, a recunoscut că străinii erau 
înarmaţi până în dinţi. Printre alte arme, purtau spade grele, 
săbii şi pistoale. 

In frunte mergea un bărbat cu un corp atletic, cu înfăţişare 
tânără şi mândră, cu capul acoperit de o pălărie împodobită cu 
pene unduitoare. O mantie de culoare întunecată îi acoperea 
costumul. Insă când briza îi ridica un pic un colt, se observa 
dedesubt o îmbrăcăminte roşie. 

— Morgan, acesta-i Morgan, a murmurat negrul din spatele 
blocului de stâncă. Nimeni altul n-ar fi avut această îndrăzneală. 
lată că a venit ora hotărâtoare! 

Unul din cei care-l însoțeau pe tânărul bărbat părea că vrea 
să-l reţină. | s-a adresat cu o dojaná, de care îndrăzneţul căpitan 
n-a ţinut deloc seamă. El a continuat să înainteze până la un fel 
de gaură, ce forma brusc intrarea în torent, unde s-a oprit cu 
grupul său. 

In acelaşi moment s-au auzit aceste vorbe pronunţate cu 
jumătate de voce, ce proveneau din spatele pietrei unde era 
pitulat negrul: 

— Domn, aici se află sármani negri sclavi. Jimbo spune la 
domn tot ce ştie, dacă domn eliberează pe sărmani sclavi de 
groaznică robie. Jimbo uráste albi din această insulă. Sărmanul 
sclav primeşte doar lovitură şi deloc mâncare. Jimbo vrea să 
răzbune! 


La bordul corăbiei pirat 


Tânărul căpitan s-a întors auzind vocea. Unul din tovarăşi săi, 
cel care îi vorbise adineauri, şi-a ridicat lunga lui spadă, ca şi 
cum ar fi vrut să spintece silueta neagră ce se ridica din spatele 
stâncii şi să-l doboare îndată la pământ. 

— Nu, lasă treaba pe seama mea, Andre, a spus căpitanul pe 
un ton grav, dar înaintând hotărât. N-ai auzit că este un biet 
sclav care-mi cere protecţia? 

— Dar, căpitane, aceasta ar putea foarte bine să fie o viclenie, 
a replicat bătrânul neîncrezător, lăsând sabia în jos. 

— Nu cred, a răspuns tânărul şef. Nimeni n-a putut să observe 
venirea noastră. Noaptea este prea întunecoasă. De altminteri, 
vom fi prudenti. Inainteazá, tuciuriule, nu ti se va întâmpla nimic 
rău. 

Negrul a ieşit din ascunzătoare târându-se ca un câine pe 
burtă şi aruncându-se la picioarele tânărului. 

Cu o voce molâie şi plángáreatá, el şi-a povestit emoţionat 
suferinţele şi pedepsele. A spus cum eşuase pe aceste insule cu 
mai mulţi alţi negri, având de suferit un tratament barbar. 

— Lovituri, nimic decât lovituri, domn! a gemut negrul. Lucru 
de dimineaţa până seara! Toţi albi au frică de vestit Morgan. 
Peste tot adăpost şi tunuri, soldaţi şi santinele, groaznic teamă 
de căpitan Morgan. El sigur mare şef! Mare comandant! 

— Eşti sigur? l-a întrebat tânărul, ai cărui ochi strălucitori 
păreau că străpung întunecimea. 

— Tare sigur, domn! Sărman sclav culcat pe nisip. Dar unde 
merge? Fugă nu se poate. Jimbo aşteaptă corabie pentru a lua pe 
el. Jimbo poate să fie mult de folos, mai bine ca un marinar. 

Intre timp, acei care-l însoțeau pe străinul de curând debarcat 
s-au furişat ca nişte umbre în jur şi au scotocit în preajmă, pentru 
a nu cădea în vreo ambuscadă. 

S-au întors curând anunțând că nu întâlniseră un suflet viu. 

Curajosul vizitator care abordase în miez de noapte insula era 
într-adevăr căpitanul Morgan, faimosul şef al corsarilor, ale cărui 
corăbii navigau dincolo de orizont. Ştia bine ce primire se 
pregătea vizitei sale si în cutezanta lui vedea într-asta un motiv 
în plus să nu scape ocazia de a o şi face. Venise cu un pumn de 
însoțitori hotărâți, ca să vadă el însuşi dacă nu era vreo şansă de 
a-i surprinde pe cei care făcuseră atâtea ca să se asigure 

împotriva oricărei surprize. 

In timp ce oamenii lui Morgan explorau împrejurimile, negrul, 
cu o volubilitate plictisitoare, s-a oferit să-i descrie lui Morgan 
toate măsurile luate de guvernator pentru a-şi apăra insula. Pe 
trăsăturile întunecate ale tânărului şef a trecut un surâs ironic în 
faţa acestor dovezi de spaimă pe care el le inspira insularilor. 
Totuşi, Morgan a trebuit să recunoască, potrivit informaţiilor 
binevoitoare ale negrului, că portul era extrem de bine apărat. 
Se întreba chiar dacă merita, în schimbul unei prăzi relativ slabe, 
să întreprindă un atac în aceste condiţii. Cu siguranţă ar fi costat 
viaţa unui mare număr de oameni, şi Morgan se gândea că în 
ultima vreme suferise pierderi grele. 

— Vom putea, domn, să apropiem şi să ajungem acolo prin 
strâmtoare, a spus negrul arătând adânca crăpătură ce 
pătrundea printre stânci. Acolo guvernatorul şi-a instalat din 
prima zi bateria de tunuri. Acum ar fi ultima cale liberă pentru a 
ajunge la clădiri. A 

Morgan a înţeles de îndată că negrul îi dădea un sfat bun. Insă 
la ce i-ar fi servit să-şi ducă oamenii pe acest drum primejdios şi 
prápástios? De altfel, puteau fi întâmpinați de un foc superior şi 
zdrobitor şi să se găsească, pătrunzând pe această cale strâmtă 
şi abruptă, într-o poziţie foarte critică. 

Morgan avea o îndrăzneală nemaipomenită. Nimeni nu 
împingea cutezanta atât de departe ca el. insă era prea înţelept 
ca să rişte masacrarea în masă şi inutilă a bravilor săi camarazi. 
In consecinţă, a hotărât să amâne pentru mai târziu atacul 
insulei şi să ia la bord, din recunoştinţă, pe negrul care-i oferise 
informaţii atât de preţioase. 

La această ştire, negrul a devenit nebun de bucurie. El s-a 
aruncat din nou la picioarele lui Morgan şi şi-a exprimat tot felul 
de mulţumiri în jargonul său de neînțeles. 

intre timp, pe lângă şef s-au adunat toti piraţii. După propriile 
lor observaţii a rezultat că negrul spusese adevărul. Ei 
observaseră bateriile la o oarecare depărtare şi n-au putut să nu 
remarce că guvernatorul portului şi al oraşului făcuse cu o mare 
precauţie, inteligenţă şi prevedere, toate pregătirile pentru o 
apărare energică. : 

— Inapoi la bord! a comandat Morgan. II vom lua pe negru cu 
noi. Nu uit niciodată serviciul ce mi s-a făcut. Informaţiile acestui 
om ne-au ferit probabil de mari pierderi. Până la noi ordine, el 
poate să rămână la bordul nostru. Aici va găsi şi alţi câţiva 
oameni de culoare. De altfel, nu avem un echipaj prea numeros. 

Jimbo nu mai putea de bucurie şi nu s-a lăsat rugat să se fie 
dus la şalupă. Pe când se urca în ea, bătrânul Andre a observat 
că negrul avea în mâna dreaptă un sac foarte plin. 

— Ce ai acolo? l-a întrebat el aşa într-o doară. 

— Lucruri lui Jimbo, a răspuns negrul. Sárman negru a primit 
de ici si de colo nişte daruri şi le-a ascuns la tárm. Intotdeauna 
aşteptat acolo corabie ca să ia pe Jimbo. Acum tot este tare bine! 

Andre n-a simţit nevoia să se neliniştească prea mult de 
negru, care s-a chircit în mijlocul ambarcatiei A luat el însuşi 
cârma şi ceilalţi oameni au apucat vâslele. Morgan s-a aşezat în 
faţă şi trecând peste brizantii uşori, au ajuns în largul mării, unde 
la o oarecare distanţă aşteptau corăbiile piraţilor. 

Nu se vedea nici o lumină, însă oamenii din ambarcatie erau 
evident lupi de mare de toată isprava. Cunoşteau exact direcţia 
şi au urmat-o cu o asemenea îndemânare, încât s-ar fi zis că-i 
conducea o mână misterioasă. Curând, s-au găsit la vederea 
enormului bastiment negru. 

Aceasta era corabia lui Morgan. Pe atunci, căpitanul nu avea 
decât două nave ce cutreierau aceste meleaguri. Pe celelalte le 
trimisese în est, ca să nu scape nici o ocazie de a face vreo 
captură bună. 

Morgan a urcat primul la bordul corăbiei sale. L-au urmat 
oamenii săi şi printre ei şi negrul. Şalupa a fost ridicată pe 
hobane şi s-au întins velele. 

Piraţii au văzut cu părere de rău că trebuiau să renunţe 
deocamdată să viziteze Bermudele, dar s-au supus cu totul 
hotărârii judicioase a şefului lor. De altminteri, înțelegeau că era 
fără nici un rost să fie sacrificați un mare număr dintre ei, cum s- 
ar fi întâmplat cu siguranţă dacă se dorea forțarea apărării 
portului. 

Vreo câteva priviri curioase sau neincrezátoare l-au examinat 
pe negrul aflat mai încolo în picioare, cu capul adânc plecat. Însă 
unul dintre acei care-l însoţiseră pe Morgan pe uscat, spunând cá 
negrul făcuse căpitanului câteva servicii, prezenţa acestuia a 
părut firească. 

La un sfert de oră după aceea, Jimbo se găsea în mijlocul 
matelotilor propriu-zişi, toti oameni de culoare fără excepţie, 
cărora de altfel nu le-a atras atenţia. Pe de altă parte, în timpul 
manevrelor el desfăşura velele cu o adevărată îndemânare şi a 
fost socotit un recrut valoros pentru un echipaj de pe o corabie 
de corsari, unde asemenea aptitudini găseau întotdeauna ocazii 
avantajoase de folosire. 

Dimineaţa, corabia tânărului căpitan de corsari luase deja 
largul mării. Morgan lăsa pe mai târziu expediţia din Bermude. 
Nu se mai gândea deocamdată decât să se întâlnească cu 
celelalte nave ale sale. 

A început prin a căuta pe primul bastiment ce naviga în 
aceleaşi ape ca şi el, apoi pe un al doilea, mai îndepărtat. Nici 
unul, nici altul nu au avut nimic de comunicat. Corăbiile străine, 
după toate aparențele păreau să evite aceste meleaguri. De 
altfel, nu era o epocă în care soseau vasele de comerţ din 
vechiul continent. 

Morgan s-a gândit atunci să se reîntoarcă în arhipelagul 
Lucayes, numit de asemenea şi insulele Bahama. Acesta era într- 
adevăr propriul său domeniu. Neamenintat de vreun pericol, el 
naviga de obicei pe aici săptămâni, chiar luni întregi, căutând 
ocazia favorabilă de a aborda vreo navă spaniolă sau 
portugheză. A 

Aceste insule nu erau locuite decât partial. Insă posedau totuşi 
o mulţime de bogății. Pe aici trecea de asemenea şi drumul spre 
Cuba. Morgan se gândise bine să facă din el locul său favorit de 
navigaţie. 

Negrul era acum la bord ca la el acasă. Nimănui nu-i mai 
atrăgea atenţia. Isi făcea datoria şi de fiecare dată era gata să 
ofere un serviciu, iar la manevrarea velelor era primul pe catarg 
şi ultimul ce se cobora de pe el. In afară de asta, se ţinea modest 
în vreun colt. Intr-atát de bine, încât nu i se observa, ca să 
spunem aşa, prezenţa lui. : 

Pe corabia lui Morgan domnea o disciplină severă. Inainte de 
toate, tânărul căpitan hotărâse ca fiecare om din echipaj să aibă 
o ocupaţie bine stabilită. In această privinţă nu suferea nici o 
neglijenţă. De asemenea, dictase în mod expres ca nimeni să nu 
se apropie cu vreo lumină de buncărul de pulbere. Morgan îşi 
alesese pentru acest post de încredere nişte veterani, nişte 
oameni de ai lui, pe vigilenta cărora se putea bizui în întregime. 
El însuşi făcea aici din când în când câte un control şi paza se 
schimba la fiecare patru ore. 

— Ascultă totuşi, Andrian! a spus deodată cu voce înăbuşită 
unul din veterani cu voce inábusitá. Am auzit deja, de mai multe 
ori în ultima noapte, un fel de zgâriat. Ascultă, ascultă, cred cá 
se va repeta. 

— As! Nu-i nimic, a răspuns celălalt cu nepásare. L-am auzit 
deja şi eu. Insă suntem pe o corabie, camarade, şi pe o corabie 
se află şobolani. Am şi observat câte unii de o mărime colosală, 


11 


acum foarte recent. Cine ştie unde sunt pe cale să roadă. Nimeni 
nu poate împiedica asta. 

— Insă eu îţi spun. Acesta nu-i un asemenea zgomot, a reluat 
primul pirat. Aceştia nu sunt dinţi care rod. Este mai degrabă 
scrâşnetul unui ferestrău fin. In tot cazul, vom face un rond, cu 
toate că nu este defel sigur că se petrece aici vreun lucru 
extraordinar. Insă suntem datori să asigurăm o pază bună. Sá nu 
uităm de asta! 

Buncărul de pulbere era dispus în aşa mod, încât se putea 
circula în jurul lui. Pereţii îi erau construiți din bârne solide. In 
plus, din precauţie, aceştia erau blindati cu plăci din fier, încât în 
caz de incendiu să reziste focului. Piraţii nu aveau lumini. Era, 
după cum am spus-o, interzis să se servească de felinare în 
această parte a corăbiei. Insă prin tambuchi venea destul de 
multă iluminatie de sus, care să permită într-o oarecare măsură 
desluşirea obiectelor. De altfel, ochii paznicilor erau obişnuiţi cu 
întunericul şi această iluminare slabă le era suficientă. 

Cei doi oameni au făcut încet ocolul buncărului cu pulbere. Au 
simţit pretutindeni intact blindajul de fier al pereţilor. 

Oamenii noştri s-au întors la postul lor, în faţa uşii buncărului, 
care era ferecată cu mai multe închizători şi asigurată în plus cu 
un lacăt enorm, încuiat de două ori chiar de către Morgan. Au 
mai ascultat zgomotul, însă acesta nu le-a mai atras atenţia şi de 
cum a fost schimbată garda, au uitat cu totul de asta. 

S-a făcut ziua. Nava plutea prin preajma insulei Chat, cam 
pustie şi cu totul fără apărare. A doua zi Morgan a luat-o spre 
nord-vest, pentru a căuta corăbiile în trecere la înălţimea insulei 
Providence. Această insulă era locuită şi avea un oraş mare, 
Neunassau, întemeiat altădată de către olandezi. 

In noaptea următoare, Morgan a vrut să se apropie îndeajuns 
de insulă, într-un loc unde putea să-şi ascundă corabia după 
stâncile înalte. Aici avea oarecare şanse, ieşind brusc a doua zi 
din ambuscadă, ca să se repeadă pe neaşteptate asupra vreunui 
bastiment ce naviga fără grijă. 

A venit noaptea. Insă veghea care a intrat în post la buncărul 
cu pulbere n-a auzit nici un râcâit, nici un zgomot neobişnuit: 
totul era liniştit şi părea în ordine. 

În zori, pe când se înălţau velele pentru a se porni din nou în 
larg, mulatrii au constatat dispariţia harnicului şi tăcutului lor 
tovarăş negru. Hamacul lui era gol. Jimbo a fost strigat în zadar: 
nu s-a primit nici un răspuns. Negrul dispăruse. 

Morgan a fost informat imediat. 

— Înţeleg de ce ne-a părăsit negrul, a spus tânărul şef pe un 
ton indiferent. In insula Providence sclavii negri sunt destul de 
bine trataţi. Au acolo căsuțe şi grădiniţe. Jimbo cunoştea cu 
siguranţă asta, căci lăsa impresia că se orienta perfect, din toate 
punctele de vedere, în aceste regiuni. Nu se întâlnesc rechini pe 
aici şi mai mult decât probabil, va ajunge la insulă prin înot. În 
această noapte n-am fost decât la o jumătate de milă de coastă. 
Lăsaţi-l să fugă. Se temea poate de vreo ghiulea de tun în caz de 
luptă. Ce importanţă are prinderea unui astfel de negru? 

Bătrânul Andre, înțeleptul şi credinciosul pilot francez, care 
după ce meritase încrederea lui Morgan tatăl, se devotase trup şi 
suflet în serviciul fiului său, era pe pasarelă şi auzea aceste 
cuvinte. Treaba nu i se părea atât de indiferentă ca stăpânului 
său. Dimpotrivă, chipul i s-a întunecat şi a luat un aer îngrijorat, 
ca sub efectul unei grave temeri. 

— Nu mă pot retine să gândesc că fuga de rău augur a acestui 
tuciuriu ascunde sub ea ceva întunecat, s-a adresat el câtorva 
ofiţeri, coborând pe puntea teugei. Caraghiosul era destul de 
prefăcut şi puţin comunicativ! Era cu neputinţă ca vreodată să-i 
întâlneşti privirea, atât îi era de alunecoasă. M-am gândit 
întotdeauna că-l preocupa ceva. 

Intâmplarea a vrut ca în momentul când Andre îşi exprima 
îndoielile, cei doi pirați care surprinseseră în timpul supravegherii 
lor nişte zgomote de neexplicat, să se găsească în apropiere şi 
să audă. 

In timp ce Andre clătina mereu din cap şi se îndrepta spre 
cârmă, scrutând cu privirea coastele prăpăstioase din sudul 
insulei Providence, cei doi bătrâni schimbau între ei observaţiile 
asupra dispariţiei negrului, amintindu-şi râcâitul ciudat pe care-l 
auziseră în noaptea aceea. 

Deodată Morgan s-a apropiat de ei. 

— De ce, le-a reproşat el cu jumătate de voce, nu mi-ati 
împărtăşit descoperirea voastră? Nu v-am ordonat ca de îndată 
ce se petrece pe navă vreun lucru care nu-şi găseşte o explicaţie 
clară să mă preveniti imediat? In ce parte ati auzit acel zgomot? 

Cei doi pirați s-au grăbit să coboare cu tânărul lor şef. 

Ei i-au arătat locul unde se aflau şi i-au descris zgâriatul pe 
care li se părea că-l auziseră. 

Acum, când se făcea ziua se putea, datorită tambuchilor 
deschişi, să vadă clar, de la un capăt la altul, pereţii blindati ai 
buncărului cu pulbere. Morgan l-a înconjurat inspectându-l de sus 
în jos şi i s-a părut totul în deplină ordine. Pe deasupra, de pe 

punte, buncărul de pulbere era complet inaccesibil, fiind acoperit 
de o baterie. Insă Morgan nu s-a declarat mulţumit. El a luat un 
felinar şi coborât în partea inferioară a corăbiei, de unde putea 
să examineze fundul buncărului. Acolo, pe nisipul ce servea de 
lest, se vedeau îngrămădite, culcate sau în picioare, o mulţime 
de cutii, de saci şi butoaie. Morgan a ridicat lampa. El a examinat 
cu de-amănuntul plăcile blindajului, care şi aici proteja buncărul 
împotriva primejdiei unui incendiu. N-a găsit nici acolo ceva 
suspect. 

intre timp, de pe punte se căuta în toate părţile o ocazie 
posibilă. insă nu apărea în vedere nici o navă. Navigatia slábea 
din ce în ce mai mult în aceste ape primejdioase. Corăbiile 
izolate nu se mai aventurau pe aici. Morgan a schimbat deci 
direcţia şi a pornit-o din nou spre sud. În curând s-a găsit în afara 
vederii de pe insulă şi a unui nou teatru de operaţii. Ziua trecând 
fără incidente şi a venind noaptea, Morgan care până atunci nu 
părăsise duneta, s-a retras în cabină. Intrând în locul lui de cart, 
bătrânul şi-a aruncat o privire atentă în întuneric. ` 

— Curând este miezul nopţii a murmurat vechiul marinar. Incă 
vreo câteva ceasuri şi garda de noapte se va termina. Se simte 
totuşi de pe acum că vârsta şi... g 

Andre n-a avut vreme să termine. El a tresărit. In fața lui s-a 
ivit Morgan, şi lucru straniu şi destul de rar, tânărul căpitan părea 
în prada unei agitatii extreme. In timp ce Andre se mai mira de 
brusca lui apariţie, si de înfăţişarea neobişnuită a lui Morgan, 
acesta chemase de-acum un ofiter de serviciu. 

— la-ţi cartul pe pasarelă, i-a poruncit el pe un ton rece şi 
scurt. Tu, Andre, vino cu mine! 

— Unde, căpitane? a întrebat foarte mirat, remarcând micul 
felinar pe care-l ţinea Morgan în mână. 

— Repede, repede, urmează-mă! a repetat el cu vioiciune şi 
cu o oarecare nelinişte. Ne ducem la buncărul cu pulbere! 

La un deget de moarte 


Andre îl cunoştea bine pe tânărul său stăpân din fragedă 
copilărie, activitatea lui, calmul său constant în luptă, pentru a 
nu fi cu totul surprins să-l vadă într-o asemenea agitaţie. Ce 
putea să fi survenit? Morgan manifesta o grabă febrilă, şi când şi- 
a ridicat micul felinar, Andre a observat că faţa tânărului căpitan 
era de o paloare neobişnuită. Sincer vorbind, asta îi dădea de 
gândit. 

Nu i-a pus nici o întrebare când l-a văzut pe Morgan, fără a 
rosti vreun cuvânt, deschizând chepengul şi coborând în cala din 
spate. 

Lăzile, butoaiele, nisipul, totul de aici era la fel. Apoi el a trecut 
la inspectarea fundului buncărului de pulbere şi a micilor plăci de 
blindaj. Ce căuta totuşi căpitanul? Totuşi, totul părea în cea mai 
bună ordine. Deodată Andre l-a auzit pe Morgan murmurând 
câteva cuvinte: 

— Colţul din stânga al babordului... colţul din stânga a 
babordului, a repetat el a doua oară. Şi fără a şovăi o clipă, s-a 
urcat pe lăzi şi pe butoaie, în aşa fel încât să poată lumina cu 
felinarul locul unde se îmbina în acea parte fundul buncărului cu 
pulbere. 

Andre a rămas cu gura larg deschisă şi privirea ridicată: 
aceasta îi depăşea orice înţelegere. L-a văzut pe Morgan pipăind 
cu degetul una din micile plăcuţe ale blindajului. Deodată tânărul 
căpitan a coborât dintr-o săritură. 

— Andre, a strigat el apucându-l de brat si trăgându-l cu 
putere dupá el. Ce orá este? 

— Nu ştiu exact, însă trebuie să fie miezul nopţii peste câteva 
minute. 

— Vino repede! să intrăm în buncărul cu pulbere, am cheia cu 
mine. Să descuiem, Andre. Mai aud încă vocea misterioasă ce-mi 
răsună în urechi! 

— Căpitanul visează la ceva! a şoptit Andre din ce în ce mai 
dezorientat. Insă nu ştiu despre ce-i vorba! Enigmá peste 
enigmă! 

El l-a urmat în cea mai mare grabă pe tânărul său şef, care 
urca grăbit treptele. Morgan i-a înmânat felinarul lui Andre. Apoi 
a scos cheia din buzunar şi a deschis lacătul şi celelalte 
încuietori, cu o iutealá atât de înfrigurată, încât cei doi bătrâni de 

pază au rămas uluiţi. Însă Morgan fierbea de nelinişte. El respira 
din greu. Ochii îi deveniseră de o strălucire şi de o fixitate 
stranie. Prompt ca un fulger, el a smuls felinarul de la Andre şi s- 
a aruncat în buncăr, unde doar el şi cu Andre aveau dreptul să 
pătrundă cu o lumină. 

In interior erau oránduiti barilii încărcaţi cu primejdiosul 
exploziv. Cei care erau destinati pentru folosirea imediată erau 
acoperiţi cu grijă. Morgan a trecut rapid dincolo de ei, 
nepreocupându-se decât de colţul din stânga dinspre babord. El 
şi-a ridicat felinarul şi s-a lăsat în genunchi, după ce mai întâi a 
împins ca pe o pană un baril greu ce marca locul coltului. 

Andre era împietrit de spaimă. Credea că visează şi într- 
adevăr spectacolul era puţin liniştitor! 

Acolo, în colţul din stânga buncărului, foarte aproape de un 
baril de pulbere, se observa un mic recipient din fier în formă de 
butoiaş. 

Andre a simţit că i se ridică părul din cap. A văzut că în barilul 
de pulbere se făcuse o gaură suficient de largă ca prin ea să se 
vâre un deget. De la micul recipient ieşea un soi de fitil dublu, al 
cărui capăt ajungea la gaura făcută în baril. 

Şi foarte aproape de acel recipient, Andre a zărit, la un deget 
de acel butoiaş, un punct aprins care înainta cu o încetineală 
regulată. Era gata să ajungă la această maşină infernală, atunci 
când Morgan l-a apucat energic şi cu un mare sânge rece l-a 
zdrobit energic în mâini. El a înăbuşit astfel sinistrul punct de foc, 
care într-o clipă avea să-şi îndeplinească opera! 

Andre a auzit un fluierat uşor. Morgan a smuls fitilul, acum 
stins şi l-a lăsat cu precauţie. Tânărul căpitan a suspinat adânc şi 
uşurat, un adevărat suspin de descătuşare! 

— Andre, a spus el cu vocea sugrumată credinciosului său 
tovarăş, vezi tu, doar un deget în plus şi eram morţi! Dacă 
veneam un pic mai târziu, nu rămânea o fărâmă din corabia mea 
şi din noi toţi! 

A trecut ceva timp înainte ca bătrânul Andre să-şi poată reveni 
un pic din emoție! 

— Dar, căpitane a zis el în sfârşit, de unde ai ştiut că te-a 
trădat cineva? Cum îţi explici toate acestea? Cine a putut să 
perforeze barilul de pulbere şi să instaleze această ciudată cutie? 
Cum şi cine a putut să pătrundă în buncăr? 

Morgan a arătat un colţ din fundul buncărului. Scândura 
peretelui fusese desprinsă şi luată, lăsându-se un gol ceva mai 
mare de un picior pătrat. Deasupra fusese repusă, fără a fi 

perfect fixată, mica placă din fier destinată să apere depozitul în 
caz de incendiu. 

— S-a lucrat pe aici, pe dedesubt, a explicat Morgan. Asta, 
pentru că pe dedesubt s-a putut tăia scândura, după care cu o 
îndemânare diabolică şi siguranţă, cu ajutorul unor unelte 
perfecţionate, s-a desprins placa de blindaj. Atunci sinistrul 
nemernic şi-a introdus maşina lui infernală prin deschidere. A 
perforat barilul cu pulbere şi a făcut totul pentru buna 
funcţionare a instrumentului său de război. Apoi a pus la loc 
placa metalică, însă nu cu destulă grijă pentru a nu se observa 
privind mai de aproape, că ea nu se potrivea exact. Asta am 
remarcat mai întâi când am observat locul. 

— Dar, căpitane, a reluat Andre, asta depăşeşte cu mult 
inteligenţa mea. Incep să înţeleg în parte, însă nu în întregime. Ai 
surprins vreo convorbire între oamenii echipajului şi ştii cine a 
înfăptuit acest act drăcesc? 

— In ce mă priveşte, nu! a răspuns Morgan. Mă simţeam 
obosit şi am mers ca să mă odihnesc. Insă nu-mi venea somnul. 
Foarte agitat, m-am întors pe o parte şi pe alta într-un fel de 
semi somnolentá, când m-am simţit deodată dominat de o forţă 
invizibilă. In prada unor presentimente de neexplicat pe care 
eram neputincios să le alung. N-aş putea să descriu exact starea 
mea. Eram cuprins de o nelinişte mortală, stăpânit de nişte 
lucruri înfiorătoare. M-am străduit să-mi revin şi-mi spuneam că 
nu era decât o halucinație. Am apelat la toată voinţa mea ca să 
dorm. În sfârşit, m-am pierdut în somn. Însă atunci, Andre, a 
venit ciudátenia. 

— Totuşi, care? a întrebat Andre, care se credea el însuşi 
transportat într-o lume necunoscută. 

— Am auzit un glas, a urmat tânărul căpitan pe un ton grav şi 
solemn. Eram treaz? Eram într-un vis? Nu voi şti niciodată. 
Întotdeauna voi crede că era vocea tatălui meu mort. La urechi 
mi-au răsunat aceste cuvinte: „/n colțul din stânga buncărului de 
pulbere, la babord, la miezul nopții. Repede, înainte de a fi prea 
târziu!” M-am sculat dintr-un salt într-o teamă de nedescris, prin 
care n-am trecut niciodată. Mă stăpânea o putere misterioasă, de 
nerezistat, care mă împingea la acţiune. Atunci m-am grăbit spre 
tine, pe pasarelă. Restul îl ştii. 

Când căpitanul a terminat, bătrânul Andre a răsuflat adânc. El 
şi-a plimbat privirile neliniştite în jur, ca şi cum s-ar fi aşteptat să 
vadă vreun lucru supranatural. 

— Da, aşa e, căpitane, a reluat el în sfârşit, era o prevenire. 

Cine ştie de unde provenea! Însă acum spune-mi, cine a putut să 
dea lovitura? Aceasta-i o invenţie diabolică! Va trebui să-i 
zdrobim. La bord se află un trădător! 

— Te  înşeli, a răspuns Morgan. Acela ar fi trebuit să 
părăsească imediat corabia ca să se pună el însuşi în siguranţă şi 
asta-i cu totul imposibil. Ne aflăm acum în largul mării şi nimeni 
nu poate să coboare o barcă, şi cu atât mai mult, să ajungă la 
insulă înotând. Asta este absolut cu neputinţă. Bănuiesc un 
singur individ. 

— Şi cine este acela? a întrebat Andre. 

— Negrul Jimbo, a răspuns Morgan. Acesta nu era decât un 
negru, însă se ştie ce ascundea acest om. Fuga sa îmi dăduse de 
gândit. Acum presupun că el este acela care a instalat acea 
maşină infernală şi că s-a salvat la timp. 

— Dar de atunci, căpitane, au trecut douăzeci şi patru de ore, 
de când această maşină infernală se găseşte aici. 

— Asta se poate, a spus Morgan cu chipul întunecat. Mâine mă 
voi convinge, neaşteptând un cuvânt de acolo de sus! Nimeni din 
echipaj nu trebuie să ştie cât de aproape am fost de moarte. În 
ce-l priveşte pe acest negru, este posibil să-l întâlnim într-o zi, pe 
el care părea atât de liniştit şi de timid! Vai! Andre, sub acest 
înveliş puţin transparent, ce nu se poate ascunde! 

— Aiurea! ce altceva poate să ascundă decât un negru? a 
răspuns Andre. Nu avea aerul foarte răutăcios. Poate că se 
lăsase cumpărat de dorinţa cuiva de a te distruge. Cine ştie? 
Poate de către guvernatorul Bermudelor? Totul este posibil. Vom 
vedea îndată ce a lăsat după el. Într-adevăr, el poseda un sac în 
care trebuie să fi avut nişte boarfe vechi. Dacă i-am examina 
lucrurile mai de aproape? 

Morgan a fost de acord cu asta. Andre s-a îndreptat imediat în 
cazarma mulatrilor şi aici a găsit într-adevăr, zăcând într-un colţ, 
sacul pe care îl adusese cu el negrul. 

Andre s-a grăbit să-l ducă în cabina căpitanului, unde îl 
aştepta deja Morgan. Şi amândoi s-au apucat să-i verifice 
conţinutul. Printre alte câteva lucruri, au găsit în el nişte haine 
vechi şi botite. Insă în acestea erau înfăşurate felurite obiecte 
puţin obişnuite, ce demonstrau că negrul venise într-adevăr la 
bord cu intenţia de a provoca ceva rău. Acolo se aflau nişte 
unelte perfecţionate, cu care trebuie să-i fi fost uşor să desprindă 
placa de fier de la buncărul de pulbere: nişte sfredele excelente, 
şi în sfârşit, un pachet ce conţinea mai multe cutii şi flacoane 
pline cu diferite materii colorante, printre care un lichior des şi 

negricios. 

Destinația instrumentelor era clară, însă Andre nu vedea la 
prima privire, la ce puteau servi celelalte. L-a întrebat cu o 
privire pe căpitanul său. 

— Cred că înţeleg, a spus Morgan. Dacă nu mă înşel, acest 
caraghios misterios nu era în întregime negru. El se machia. 
Avea pielea vopsită şi cu conţinutul acestor cutii poseda mijloace 
să o revopsească din timp în timp. În tot cazul, era un om care 
ne voia viaţa, a mea în mod deosebit. Avertismentul misterios 
ne-a venit la vreme. Să nu spunem mai mult... Vom pune capul 
spre sud pentru a face joncţiunea cu celelalte corăbii... 

La câteva zile după aceea, Morgan a întâlnit una din corăbiile 
sale, care potrivit ordinelor căpitanului, vizitase locul său de 
refugiu, Insula Piraților. 

De îndată ce vasul a observat corabia căpitanului, şi-a sporit 
velele pentru a ajunge mai repede la el, ca şi cum s-ar fi grăbit 
să aducă veşti importante. De cum a fost la o bătaie de puşcă, 
comandantul şi-a pus la gură porta vocea şi ascultând, tot 
echipajul şi chiar Morgan au rămas ca trásniti. 

— Dusmanul nostru de moarte a revenit în aceste ape, a 
răsunat vocea ce răsuna deasupra mării, de la un vas la altul. A 
reapărut faimosul Flint. Norocul ne-a permis să-i descoperim 
refugiul. Căpitane Morgan, de această dată te afli în fata lui Flint, 
înverşunatul tău rival. l-am descoperit vizuina. Acum poţi să-l 
fortezi la lupta hotărâtoare! 

Pe drumul pierzaniei 


În grupul de insule ce le ocupa căpitanul Flint se lucra cu o 
înflăcărare febrilă. Bandiţii erau convinşi cá de această dată 
căpitanul Morgan era şters de pe lista celor vii. Flint putea să se 
năpustească ca un demon asupra aşezărilor paşnice de pe 
coastă, a porturilor si a corábiilor. 

In centrul unui grup de coline, şeful bandiţilor de mare, 
înarmat cu o lunetă îndreptată spre nord, cerceta nerábdátor 
orizontul. 

In sfârşit, după o lungă aşteptare, în depărtare a apărut un 
velier mic, ce se apropia cu toate velele întinse. Era şalupa cu 
care plecase Bob, pilotul său. 

Căpitanul Flint era cuprins de cea mai vie îngrijorare. Şalupa 
nu venea destul de repede, în ciuda nerăbdării sale. Totuşi, 
curând micul bastiment a fost destul de aproape ca să 
recunoască pe punte, cu ajutorul lunetei, robustul trup al 
perfidului ticălos. 

— |n sfârşit! In sfârşit! a murmurat el. Trebuie să sper cá Bob 
imi aduce vesti bune. Dacá el n-a reusit sá se strecoare pe 
corabia lui Morgan, nimeni altul nu o va putea. 

Salupa, manevrată de o mână îndemânatică, a trecut rapid 
printre brizanti. Ea a urmat fără şovăială calea sinuoasá din 
labirintul de recifuri şi s-a oprit scârţâind pe nisip la locul obişnuit 
de debarcare. Bob a sărit pe uscat. Dintr-o aruncătură de ochi. 
Flint şi-a dat seama că pilotul nu-i aducea veşti bune. 

— Cum! Te întorci fără să fi fost pe corabia lui Morgan? a 
mormăit infundat temutul şef. Te-am prevenit totuşi cá-ti permit 
să rămâi câtă vreme ai nevoie ca să reuşeşti. 

Bob s-a apropiat de şeful său scos din fire. 

— Nu înţeleg nimic, cápitane, a strigat el turbat. Deşi, s-a 
petrecut totul după speranţele mele. Am pătruns pe corabia lui 
Morgan. Am putut să ajung până la buncărul cu pulbere şi am 
instalat acolo cutia de fier. Pe la miezul nopţii am aprins capătul 
fitilului negru şi imediat după asta mi-am dat drumul uşor în 
mare şi am ajuns înotând la insula Providence, pe lângă care 
treceam. S-au scurs cele douăzeci şi patru de ore. Corabia lui 
Morgan nu era mai departe de două mile. A venit miezul nopţii, 
apoi încă o oră, însă pe mare totul a rămas în întuneric şi tăcut. 
Căpitane, cutia ta era poate minunat făurită, însă dintr-o 

întâmplare de neexplicat, ea nu a funcţionat bine. Fitilul trebuie 
să nu fi ars! í 

— Cu neputinţă! a strigat Flint exasperat. Imi dau capul la 
tăiat, totul a funcționat de minune. Chiar dacă cutia ar fi fost 
impregnată cu apă de mare, aceasta n-ar fi împiedicat-o să 
funcționeze. Eşti sigur de ceea ce-mi spui? 

— Atât de sigur pe cât sunt în fața ta, căpitane, a răspuns Bob 
fără şovăială. Iti spun că toată lumea m-a luat drept un negru. 
Când am aflat că Morgan se pregăteşte să vină la Lucayes, m-am 
îndreptat imediat acolo. Da, acolo am lucrat chiar ca sclav. Toate 
acestea pentru interesul tău. Imprejurările m-au favorizat şi am 
ştiut să câştig încrederea lui Morgan. El m-a luat la bord, şi într-o 
noapte am îndepărtat una din plăcile blindajului ce protejau 
buncărul de pulbere. Am tăiat scândura cu ferestrăul şi am 
perforat un baril de pulbere. Am introdus în acesta atât de bine 
fitilul, încât era imposibil să iasă. Pe deasupra, maşinăria era de 
neobservat. Nu, căpitane, fitilul tău n-a ars. Mi-am făcut datoria, 
întreaga mea datorie, poţi să fii sigur de asta! 

Flint şi-a crispat pumnii. El şi-a dat drumul furiei ca un diavol 
inlántuit. 

— Bine! a spus el în sfârşit, stăpânindu-şi nebunia. Asta nu 
face nimic. Am prevăzut de asemenea si insuccesul tău. După 
toate, se putea foarte bine ca tu să nu reusesti să te introduci pe 
corabia lui Morgan. Povesteşte-mi acum ceea ce ştii despre el, 
ceea ce se petrece la bordul său. Nu voi avea linişte până nu-l 
voi expedia pe acest rival în infern! Ascultă, Bob, la ce m-am 
gândit pe timpul absenței tale. Mi-am spus că poate nu vei reuşi 
să-ţi îndeplineşti opera. Atunci m-am hotărât să-i întind o 
capcană, care de această dată nu va eşua. Chiar astăzi am pus la 
drum un om care trebuie să aranjeze lucrurile în aşa fel, încât 
Morgan să afle unde mă găsesc eu. 

Bob a protestat. 

— Căpitane, te conjur chiar acum, să nu te expui prea mult. 
Nu ştii ce putere posedă acest Morgan. Oamenii lui îl urmează 
orbeşte. Pentru el aleargă la moarte, dacă trebuie. Cunoşti ce 
marinar este, străbaterea acestui labirint de stânci nu va fi 
pentru el decât un joc şi ne va urmări până în refugiul nostru. 

— Precis că asta doresc şi eu, a declarat căpitanul Flint cu un 
accent plin de ură. Numai să vină aici! Pentru asta, el nu poate 
decât să urmeze cu corabia sa un singur drum. Însă această cale 
îl va duce direct la satana. Eu mi-am făcut treaba. In orice caz, 
am luat toate măsurile pentru asta. 

— Căpitane, nu fi de o temeritate nebunească, a mormăit Bob 
îngrijorat. Fereşte-te să joci până la sfârşit! Dacă încercarea ta va 
da iarăşi greş, ca şi cutia de fier, unde vei ajunge? 

— De această dată ai să vezi nişte lucruri minunate, a replicat 
Flint. Nu pot încă să-mi explic cum maşinăria mea ce ţi-am 
încredinţat-o n-a funcţionat mai bine. Acest insucces má 
uimeşte. Insă pentru această lovitură tin toate firele în mâini si 
ele nu se vor încurca. Ai să vezi. Lasă numai să se prezinte 
Morgan! Iti promit cá vom râde mult când va sălta în aer cu toată 
clica sa! Vom putea să asistăm, calmi şi indiferenți, la 
deznodământ, fără cea mai mică primejdie pentru noi! 

In aceeaşi zi, câţiva mateloti de ai lui Flint părăseau 
arhipelagul în şalupă îndreptându-se spre vest. Şeful banditilor 
părea complet absorbit. El făcea ultima verificare a invenţiei sale 
diabolice. 

Curând după acestea, când pilotul său a fost puţin mai odihnit, 
el l-a dus la tárm, la locul unde se întindea unicul canal ce 
permitea debarcarea pe insuliţă. 

Acolo, într-un mic liman, ce nu se observa dinspre mare, se 
găseau două ambarcatii ciudate. Erau evident destul de vechi şi 
nu mai puteau să ţină la mare. Erau acoperite cu o mică 
platformă pe care se observau numeroase blocuri pătrate dintr-o 
substanţă neagră. 

— Ce sunt acelea? a întrebat Bob curios. N-am văzut niciodată 
ceva asemănător. 

— Astea sunt o invenţie a mea, a spus căpitanul Flint cu 
mândrie şi vei vedea ce vor face, când va încerca Morgan să se 
aventureze pe aici. Acesta-i singurul instrument de luptă capabil 
să-l prăbuşească în mod fatal. Dar din mai multă prevedere, am 
imaginat şi un altul, pe care-l ţin în rezervă. 

Şi căpitanul Flint a arătat spre un alt loc de pe tárm, unde Bob 
a observat un capăt de funie gudronată prinsă de un tárus înfipt 
în pământ, care cu cealaltă parte, scufundată, părea să susţină 
un obiect ascuns sub apă, amarat într-o parte a canalului de o 
stâncă ce depăşea cu puţin nivelul valurilor. 

— Acum Morgan nu are decât să vină, a adăugat Flint. Nu 
poate sosi decât din această parte. Celelalte două corăbii ale 
mele sunt la celălalt capăt al arhipelagului, în spatele unei 
scobituri de stâncă, unde sunt pe cale de a fi reparate. Acolo nu 
se poate urca pe faleze decât pe o scară de frânghii şi tunurile ce 
le-am instalat în acel loc apără golful împotriva oricărui atac. 
Deci Morgan nu poate să facă nimic împotriva corăbiilor mele. 

Dimpotrivă, noi putem oricând să coborâm pe scara de frânghii 
pe corăbii şi să pornim în largul mării. 

Bob avea cea mai mare încredere în căpitanul Flint şi în 
priceperea lui infernală. Această încredere, cu toate că era puţin 
cam ştirbită de insuccesul cutiei de fier, i s-a întărit contemplând 
mai de aproape aceste noi pregătiri. Căpitanul Flint i-a făcut cu 
voce joasă şi alte destăinuiri şi i-a dat explicaţii complete, care 
nu i-au lăsat nici o îndoială în privinţa îngrozitoarei eficacitáti a 
ultimei sale maşinării. Chipul lui Bob s-a luminat şi ticălosul a 
izbucnit într-un râs satanic. 

— Vai! Acum totul va merge bine, căpitane! Într-adevăr, n-are 
decât să vină. Am ferma convingere că şiretul cumătru va cădea 
în lat şi acesta fi va fi sfârşitul. Ura! Ce spectacol când va sálta 
talmeş-balmeş! Odată şeful căzut, noi ne vom face jocul cu 
celelalte corăbii. Le ţine aproape cu amândouă mâinile. Fără el, 
oamenii săi vor fi nimiciţi în scurt timp. Singur doar numele de 
Morgan este acela care îi întăreşte şi îi ţine împreună. 

S-au mai scurs câteva zile. Şalupa s-a întors. Neobosiţi, Flint şi 
Bob se găseau la postul lor de observare, sondând cu privirile 
largul mării, a cărei suprafaţă lucie nu era întreruptă, ici şi acolo, 
decât de nişte insulițe stâncoase şi prápástioase. 

In sfârşit, a răsunat o voce: 

— Velă la vedere! 

Semnalul era dat de Bob. Căpitanul Flint a alergat în grabă 
urmat de echipajul sáu, care avea acum o înfăţişare 
impunătoare, împrospătat cu noii recruți. 

— Se află două corăbii, i-a spus Bob lui Flint, când acesta a 
sosit de-abia respirând pe culmea colinei. Şi după felul cu care 
navighează, aş paria pe capul meu că se apropie Morgan. lată, 
iată, corabia ce se înalţă pe valuri... Da, este chiar aceea! Este 
vasul la bordul căruia am fost. Morgan vine în persoană să ne 
caute! 

Bob nu se înşela. Cel care venea spre ei era într-adevăr vasul 
principal al temutului şef de corsari, urmat de un mic bastiment. 
Amândouă aveau toate pânzele întinse. Morgan era în frunte 
arătând drumul. 

Deodată ele şi-au lăsat velele, semn evident că Morgan ţinea 
seama de primejdia din trecătoare. Insă, după modul cum 
conducea cursa, era clar că nu presupunea o altă primejdie care 
să-l amenințe. Se afla el însuşi la cârmă, în timp ce bătrânul 
Andre observa atent de pe dunetă aceste ape primejdioase. 

Flint nu avea nici un motiv să-şi ascundă prezenţa în faţa 

detestatului său rival. Dimpotrivă, ţinea cu tot dinadinsul să 
arate că se afla acolo. Morgan nu era mai puţin atras de 
nimicirea sa. 

Pavilionul negru al lui Morgan flutura mândru în vânt. Acolo, 
pe insulă, se ináltase un pavilion roşu ca sângele, ce strălucea în 
razele oblice ale soarelui gata să apună. Acestea erau culorile 
căpitanului Flint. Negru împotriva roşului: drapelele celor doi 
duşmani erau faţă în faţă. 

— Andre, a strigat Morgan, informaţia este exactă. Nici o 
îndoială, rivalul meu e stabilit în acest arhipelag, pe care l-am 
vizitat deja odată la iutealá... Atunci era cu totul pustiu. Vezi 
bateriile? 

— Nu, a răspuns Andre de pe înaltul pasarelei de comandă. 
Poate că sunt bine ascunse, căci de aici am o vedere destul de 
clară asupra suprafeţei insulei. Mai departe se observă altceva, 
ceva stâncos, iar în faţa noastră disting o mulţime de indivizi, 
care ne pândesc. Sus flutură un pavilion roşu! 

— Este desigur cel al căpitanului Flint, a mormăit Morgan cu o 
furie stăpânită. Şi-a pierdut poate corăbiile, dacă nu şi le-a 
ascuns pe undeva. lată acolo singura intrare care duce în acest 
arhipelag. Se aseamănă cu cea a mea. Am trecut odată acest 
canal strâmt şi voi reuşi să-l străbat cu bine din nou. Vom 
debarca şi vom angaja lupta cu căpitanul Flint şi banda sa. 

— Vom debarca în această seară? a întrebat Andre, care se 
coborâse de pe pasarelă şi alergase spre cârmă. 

— De ce nu? a răspuns căpitanul Morgan. Cu cât mai repede, 
cu atât va fi mai bine. Nu-mi plac norii cei de deasupra. Anunţă 
un uragan care ar putea să se dezlántuie devreme mâine 
dimineaţă. Ar fi primejdios să aşteptăm în acest labirint de 
recifuri. In acest caz, nu i-as face plăcere căpitanului Flint să mă 
retrag şi să-l las să creadă că îmi este teamă de el?... Niciodată 
nu-i voi întoarce spatele, orice s-ar întâmpla. Mă voi grăbi deci 
pentru momentul hotărâtor. Acesta va fi chiar astăzi. 

Camarazii lui Morgan nu erau mai puţin doritori de luptă decât 
şeful lor. Toti dispretuiau pe Flint şi brutalitatea clicii lui. Ei aveau 
o încredere oarbă în îndemânarea căpitanului lor, care a luat 
capul fără şovăială spre stânci, de care marea se izbea cu 
zgomot. Morgan a urmat ruta cu un sânge rece de netulburat. Nu 
putea să-şi dea seama de obstacolele şi de dubla surpriză pe 
care avea să le întâlnească. 

Atacul maşinii infernale 


Tânărul şef de corsari ştia că trebuia să facă apel la cea mai 
mare băgare de seamă. Cândva venise aici cu un mic bastiment. 
Insă, evident, acum era mult mai greu de făcut o trecere cu o 
navă mare prin periculosul canal. Chiar si mateloţii săi erau 
surprinşi să vadă bastimentul trecând atât de aproape de 
stâncile negre ce ieşeau din apă în stânga şi în dreapta şi 
mărgineau strâmta trecere. 

— Dracul ştie, a mormăit Andre privind insula, pentru ce 
căpitanul Flint şi oamenii săi se agită atât, ca şi cum ai crede că 
este cu totul imposibil să fie forţată trecerea. Sunt foarte bine 
înarmaţi. Insă nu văd nicăieri nici un tun. Dacă cel puţin nu se 
ascunde pe aici pe undeva vreo şmecherie de-a infernului. 

Intre timp soarele coborâse la orizont. Discul său aprins se 
stingea încet în valuri, făcând imediat loc amurgului caracteristic 
acestor meleaguri. Marea corabie îşi urma sigură drumul printre 
brizanti. Morgan avea intenţia să lase în urmă pe cel de al doilea 
bastiment, pentru a nimici cu focul său pe piraţii care ar fi 
încercat să fugă cu bărcile. Tânărul căpitan, înşelat de rapoarte 
false, credea într-adevăr că Flint îşi pierduse corăbiile şi că avea 
să-i dea o lovitură de graţie duşmanului său mortal. Se mai afla 
încă la o distanţă destul de mare de locul pe care Morgan şi-l 
alesese ca punct de debarcare. Aici canalul era cel mai 
primejdios. Cu toate acestea, apa era ceva mai liniştită decât în 
prima parte a lui. 

— Ei! Ce se petrece totuşi acolo? a strigat deodată bătrânul 
Andre arătând insula. Priveşte, căpitane, la acele obiecte negre! 

— La cârmă, Andre, a răspuns grăbit Morgan. Tine drumul 
drept. Acum canalul duce direct spre insulă. Vreau să mă asigur 
că aşa este! 

incepea să se întunece, însă rămânea încă suficientă lumină 
ca să-i permită lui Morgan să distingă două obiecte plutitoare 
spre care înainta. Acestea erau cele două ambarcatii pe care 
Flint le aşezase într-un fel destul de bizar. Li se vedeau clar 
platformele si corpurile negricioase aflate deasupra lor. Se 
observau de asemenea pe aceste ambarcatii nişte proeminențe 
de o anumită lungime, cu colţuri din fier dantelate şi zimtate. 
Acestea s-au apropiat repede, antrenate de refluxul ce le purta, 
de corabia tânărului căpitan, şi înainte de a se fi putut face ceva 

ca să se ferească, acestea au atins-o. S-a auzit o lovitură surdă, 
şi ciudata improvizație s-a aplecat în stânga si în dreapta pe 
flancurile navei, în care şi-a înfipt ghearele cu care era 
prevăzută. 

In acelaşi moment, s-a aprins totul pe aceste ciudate 
ambarcatii. A ţâşnit o lumină roşie si funinginoasá, care părea să 
fie alimentată de încărcătura lor negricioasă. O flacără orbitoare 
a iluminat imediat corabia lui Morgan şi echipajul de pe punte. 
Nu se auzeau decât trosnete, pârâituri, şi se răspândeau sclipiri 
şi scânteieri, ca şi cum cele două ambarcaţii-capcană şi-ar fi 
revărsat toate flăcările infernului. 

— Ce înseamnă asta? a strigat bătrânul a Andre, care în pofida 
surprizei, nu era mai puţin ferm la cârmă. 

— Nişte catapulte, o maşinărie de război, i-a replicat Morgan 
cu dinţii strânşi. O altă drăcie a acestui blestemat de Flint. Asta-i 
făcută ca să ne arate că e sigur pe sine. Sunt nişte invenţii ce 
urmăresc să ne intimideze pe noi cei de pe corabie, fără a-şi 
primejdui laşa lui persoană. 

In momentul când Morgan pronunţa aceste cuvinte, din partea 
din faţă a insulei au izbucnit exclamatii şi hohote sălbatice de 
râs. Erau piraţii căpitanului Flint, acele rebuturi omeneşti, care 
nu mai puteau de bucurie văzând corabia lui Morgan înconjurată 
de flăcări şi de limbi lungi de foc roşu ce se ridicau în aer de 
parcă lingeau puntea şi catargele. 

Insă Morgan era mereu acelaşi, la fel de constant ca în orice 
împrejurări extraordinare. El a strigat cu voce tunătoare 
oamenilor săi inmármuriti: 

— Inainte, oameni buni. Urmati-má! Luaţi nişte căngi lungi si 
străduiţi-vă să împingeţi îndărăt pe cea de a doua maşinărie si 
inundati-o cu apă ca să stingeti flăcările. Prima maşinărie este la 
bompres şi nu-i atât de primejdioasă ca aceea înfiptă în flancul 
nostru! 

Piraţii au slobozit strigăte puternice când l-au văzut pe 
căpitanul lor înarmat cu un hârleţ trecând peste bastingaj si 
sărind hotărât chiar pe maşinărie, în mijlocul văpăii. 

Mai întâi au crezut că înnebunise dintr-o dată. Părea că 
aleargă în întâmpinarea morţii. Insă Morgan stia ce face. In zadar 
îl înconjurau flăcările, pârlindu-i părul, părând să-l înăbuşe cu 
căldura şi fumul lor. Marele şef nu şovăia. Fără să ezite, s-a 
apucat să atace cu lopata materialele aprinse şi să le împingă în 
mare. 

S-ar fi spus că omul lucra într-o căldură extraordinară, însă 

după vreo câteva clipe, Morgan dădea semne că începuse deja 
să degajeze locul. Deasupra scândurilor carbonizate, arunca în 
dreapta şi stânga bucăţi de materie incendiară în mare, unde se 
scufundau cu sfârâituri, fără ca totuşi să se stingă. 

Ciudată mai era substanţa pe care o meşterise căpitanul Flint! 
Chiar şi în apă ea continua să ardă, şi în posomoreala amurgului, 
aceste resturi aprinse, târâte pe canal, se transformau într-un 
fluviu de foc. 

Oamenii din echipaj n-au stat inactivi. După primul moment de 
surprindere şi de buimăceală, când l-au văzut pe căpitanul lor 
apucându-se cu îndârjire de treabă, au prins curaj ca să-l imită. 
Cei mai hotărâți s-au aruncat şi ei pe pluta în flăcări şi l-au ajutat 
pe iubitul lor şef să arunce în mare sinistra încărcătură. Partea în 
care lucra Morgan nu era întoarsă spre insulă. Căpitanul Flint şi 
oamenii săi nu l-au văzut deci desfăşurându-şi opera lui de 
salvare şi n-au putut să se gândească să-l împiedice. Insă la 
bompres, unde un alt grup de corsari, înarmaţi cu căngi lungi se 
străduiau să îndepărteze prima catapultă şi s-o scufunde în 
mare, s-au auzit fluierături de gloanţe. 

Oamenii lui Flint alergau spre tárm apropiindu-se cât puteau, 
ca să-şi poată descărca muschetele asupra corăbiei inamice. 

Poziţia era extrem de primejdioasă. Puntea corăbiei lui Morgan 
era iluminată din plin de flăcările catapultelor şi oferea o ţintă 
bună. In timp ce pe insulă oamenii lui Flint erau apárati de 
întuneric. 

Morgan s-a întors imediat pe corabie, cu faţa şi mâinile 
înnegrite, gâfâind după enormul efort pe care-l făcuse, însă 
mereu stăpânit de aceeaşi energie de neînfrânt care-l făcea atât 
de temut. 

— Una din aceste maşinării este distrusă, au strigat oamenii, 
care alergau încolo şi încoace pe punte. Se pare că acum va 
trebui să fie distrusă şi cealaltă. 

— Dar, căpitane, ne ţin sub foc, au obiectat oamenii. Ar fi mai 
bine să ne apropiem de coastă. De altfel, ambarcatia incendiară 
a început să ardă. 

Era de prisos să i se semnaleze lui Morgan aceste lucruri. 
Auzea gloantele fluierând şi văzuse căzând pe câţiva dintr-ai săi. 

— Adăpostiţi-vă şi apăraţi-vă! a poruncit el cu calmul obişnuit. 
Trageti în direcţia de unde vine focul duşman. Ţineţi-vă îndărătul 
bordajului şi veniţi după mine. 

— Este cu neputinţă, a strigat unul din corsari. Acolo jos, totul 
nu-i decât un jăratic. 

— Ei bine, întrucât nimeni nu vrea să mă urmeze, o voi face eu 
singur, a replicat şeful netulburat. Şi fără a putea să fie 
împiedicat, s-a aruncat cu o lopată în mână pe maşinăria prinsă 
la pupa. 

In acel loc se înfăţişa un spectacol înfricoşător. Din toate 
părţile izbucneau flăcări mari, ca şi cum asupra micii platforme 
de pe ambarcatie s-ar fi abătut o tortá uriaşă. Morgan era 
întregime în mijlocul focului. Insă asta n-a durat decât o clipă şi 
această vâltoare s-a mai potolit, iar şeful a fost zărit aruncând în 
stânga şi în dreapta, în valuri, tánduri aprinse. 

Exemplul eroic al şefului lor a însufleţit curajul zdruncinat al 
oamenilor. Sfidând moartea si gloantele care suierau din toate 
părţile, mai mulţi dintre ei i s-au alăturat lui Morgan. 

— Cu securi! a strigat căpitanul cu o voce tunătoare, când a 
văzut că focul începea să înainteze spre corabia lui. Loviţi în 
lemn, tăiaţi! Apa nu va stinge aceste flăcări. Fiecare să-şi facă 
datoria! E vorba de viaţă sau de moarte! 

Şi oamenii şi-au făcut datoria. Fiecare s-a transformat într-un 
erou. Îşi muşcau buzele, îşi întindeau muşchii în mijlocul vâlvătăii 
de flăcări, lucrând din toate puterile ca să îndepărteze primejdia. 
Morgan a reuşit în sfârşit să termine şi cu ultima catapultă. 
Gloantele continuau să plouă de pe tárm asupra celor care 
lucrau. Ele pătrundeau în flancurile corăbiei şi câteva dintre 
acestea au fost mortale. Morgan a văzut mai mulţi dintre 
matelotii săi cei mai devotați căzând la doi paşi de sine. 

Cu un sânge rece de neclintit, tânărul şef a dat ordin ca 
victimele să fie urcate la bord. El însuşi părea apărat de către o 
putere invizibilă. Rămăsese în picioare pe catapulta pe jumătate 
carbonizată, până ce fusese atins de focul care începea să 
înainteze spre corabie. 

Când s-a urcat în sfârşit la bord, nu mai avea un chip 
omenesc. Însă de pe fata lui neagră si pârlită privirea îi era 
mereu luminată de aceeaşi sclipire. 

Echipajul l-a primit cu aclamații entuziaste. Toţi se întrebau 
prin ce miracol scăpase căpitanul de la moarte. Intelegeau cá lui 
singur i se datora evitarea incendiului. 

, — Ura pentru căpitanul Morgan! s-a auzit un strigăt pe punte. 
li datorăm căpitanului nostru încă o dată salvarea! 

— Căpitanul Flint mai crede că maşinăria lui ne va ruina, a 
răspuns Morgan, a cărui voce nu tráda nici cea mai mică emoție. 
Catapultele lui au eşuat, ca şi cealaltă încercare a sa. Camarazi! 
Vom porni mai departe şi vom debarca, ca să terminăm cu aceşti 

trădători! 

Au fost desfăşurate toate velele. Corabia, care rămăsese 
aproape nemişcată, s-a supus impulsului vântului. Morgan a 
reluat cârma, pe care o tinuse până atunci Andre. Voia să 
străbată restul canalului fără întârziere şi să debarce pe insulă cu 
tovarăşii săi insetati de răzbunare. 

Corabia înainta încet. Nici Morgan, nici echipajul nu bănuiau că 
după prima primejdie, îndepărtată, îi ameninţa o alta, încă şi mai 
îngrozitoare, o viclenie infernală, împotriva căreia tot eroismul lui 
Morgan nu putea face nimic. 

Mina 


Căpitanul Flint şi clica lui asistaseră cu o turbare în continuă 
creştere la lupta lui Morgan împotriva incendiului. Nu le venea să 
creadă ochilor. Strigătele de bucurie pe care le sloboziseră la 
început văzând flăcările ce cuprindeau corabia din toate părţile, 
încetaseră de îndată ce şi-au dat seama de manevra eroică 
întreprinsă de căpitan. 

— Ei bine! Ce spui de Morgan, căpitane! a strigat Bob alergând 
la Flint. Se putea crede într-o asemenea posibilitate? Corabia lui 
începuse deja să ardă. Intr-adevár, Morgan îl are pe diavolul în 
corp! 

— Lasă-l totuşi să vină, a bombănit gigantul. M-am gândit la 
toate. Am prevăzut chiar şi cazul când, prin absurd, Morgan va 
scăpa de catapulte. Ceea ce este mai important, a mai rămas 
încă de făcut şi asta nu va întârzia. Ai să-l vezi de îndată, datorită 
mie şi invenţiei mele, pe Morgan plecând într-o micuță călătorie 
aeriană, de unde nu se va reîntoarce decât în bucăţi. 
Concentrează-ţi toată atenţia, Bob! Aşa ceva se vede rar! 
Corabia se apropie de locul fatal! 

Banditii lui Flint încetaseră să mai tragă. Toate privirile le erau 
fixate asupra navei lui Morgan, care se străduia să acosteze la 
țărm, ajutându-se de vânt împotriva curentului. 

— Păzea! atenţie, Bob! a şoptit căpitanul Flint apucându-l pe 
confidentul său de braţ. Incă o sută de braţe şi vei vedea nişte 
lucruri fantastice. 

Pilotul s-a întors piezis. El şi-a îndreptat privirea spre tufisurile 
de unde pornea funia gudronată scufundată în mare, în locul 
unde Flint ascunsese cea de a doua invenţie infernală a sa. 

— la priveşte! la priveşte! a mormăit ticálosul de pilot în 
barbă. Mi se pare că observ acolo o siluetă, mai degrabă o 
femeie decât un bărbat! 

Bob n-a avut vreme să continue. O detunătură formidabilă l-a 
făcut să-şi întoarcă privirea spre canal. Atunci, s-a petrecut un 
lucru extraordinar. La mai puţin de o sută de braţe de corabia lui 
Morgan s-a ridicat în aer o coloană gigantică de apă, înaltă cât 
un turn. Insula s-a cutremurat. Timp de o secundă coloana a 
rămas nemişcată, apoi s-a prăbuşit inundând ţărmul. 

— Pe infern şi pe satana! a răgit căpitanul Flint ca un ieşit din 
minţi. Mina a făcut explozie prea devreme. Cum e cu putinţă? 

Pacoste şi blestem! ` 

Forţa exploziei fusese înspăimântătoare. In mijlocul canalului, 
pe fundul mării, s-a produs o groapă adâncă. Apa de aici a 
năvălit cu violenţă, şi sub un impuls invizibil şi puternic, corabia 
lui Morgan a fost proiectată înainte spre stâncile de pe tárm. 

Oamenii lui Morgan au rămas asurziţi de această zguduitură 
enormă şi de şocul valurilor ce i-au inundat scăldându-i pe punte. 
În toiul acestei confuzii, a răsunat vocea sonoră a şefului lor: 

— Aruncati ancorele de la gruie! Fixaţi corabia si urmaţi-mă pe 
uscat! Andre, rămâi cu oamenii din baterie! Inainte! 

Corsarii au executat maşinal, lucrând ca printr-un vis. S-a dat 
drumul la ancore şi s-au aruncat parâmele de amarare spre 
stânci, unde corsarii au sărit în masă. Au ajuns imediat pe tárm, 
cu Morgan în frunte, ce ţinea în mâna stângă pistolul şi în 
dreapta greaua lui spadă. 

Oamenii căpitanului Flint erau si mai zăpăciţi decât cei ai lui 
Morgan. Prin întunericul mereu în creştere al nopţii, ei i-au văzut 
imediat pe duşmanii lor şi în primul rând pe îngrozitorul căpitan 
Morgan, care le aplica deja lovituri furibunde cu arma sa tăioasă. 

— Dar totuşi apăraţi-vă, a strigat căpitanul Flint cu o voce 
răsunătoare. Doborâţi-l mai întâi pe Morgan! Vă va fi mult mai 
lesne să faceţi restul. Pe toţi diavolii! Nu ştiţi să vă serviţi de 
arme? Suntem cei mai puternici! 

Într-adevăr, oamenii lui Flint erau într-un număr mult mai 
superior. Însă la ce servea aceasta împotriva impetuozitátii si 
furiei asaltatorilor? Scoşi din fire de capcanele infernale ce le 
fuseseră întinse, aruncaţi într-o furie ce nu cunoştea limite, ei se 
îngrămădeau încrezători în urma şefului lor. Căpitanul Flint nu se 
mai baza pe invențiile sale diabolice. Trebuia să aleagă între o 
luptă deschisă sau o fugă. 

Toate acestea se petreceau cu o iutealá înnebunitoare. Si cum 
am mai spus-o, înainte ca oamenii căpitanului Flint să fi putut să 
se pună în gardă, camarazii lui Morgan erau deja în mijlocul lor. 
Trăgeau pistoalele, săbiile grele loveau, se ciocneau între ele 
securile de abordaj şi lungile cuțite ale marinarilor scânteiau în 
mâinile lor robuste. De pe buzele luptătorilor scăpau strigăte de 
turbare. La prima vedere ar fi fost greu de distins una de alta 
cele două părţi prinse în luptă. Insă oamenii lui Morgan erau 
foarte îndemânatici şi în aceeaşi măsură puteau cu uşurinţă să 
se recunoască între ei. Cine se deosebea la costum era un 
duşman. Curând, încăierarea generală s-a împărţit în mai multe 
grupuri. Nu se mai auzeau decât rare lovituri de pistoale. Cele 

două tabere nu se băteau decât cu arme albe. 

Flint se lupta cu înverşunare, încrezător în forţa şi gigantismul 
său, care îi ofereau un mare avantaj. Doboráse pe uscat mai 
mulţi tovarăşi de ai lui Morgan. Insă evita instinctiv să-l 
întâlnească pe tânărul şef şi în ciuda semetiei sale, nu-şi putea 
ascunde teama faţă de el. 

Morgan se arunca pretutindeni şi îl căuta peste tot pe 
căpitanul Flint, nesuferitul sáu rival. Insă nu izbutea să-l 
întâlnească. Asta, pentru că era greu de făcut împrăştiind cu 
lovituri puternice de sabie vreun grup de atacatori, ori scoțând 
pe vreunul din camarazii săi din mijlocul duşmanilor pe care-i 
dobora. 

Pilotul Bob, amestecat în luptă fără voie, încerca mai ales să-şi 
salveze existenţa, atât de prețioasă în propriii săi ochi. 

— Ştiu bine acum, a mormăit din locul unde se afla acest 
ticălos. Cred că cunosc persoana care a făcut să eşueze 
încercarea căpitanului. Când va afla Flint, el va renunţa la 
afecțiunea sa imbecilă şi va da un exemplu. Este cu neputinţă s- 
o ierte! 

Ce puteau să însemne aceste cuvinte misterioase? 

Bob se străduia să ajungă cât mai aproape de căpitanul său, 
fără îndoială pentru a-i face această comunicare. Insă n-a reuşit. 
S-a întâlnit cu câţiva oameni de ai lui Morgan, şi întrucât a 
încercat să reziste, apoi s-o ia la fugă, a primit îndărătul capului o 
lovitură cu latul spadei, care l-a rostogolit pe pământ, scoțând un 
răcnet puternic. N 

Morgan îl căuta mereu pe rivalul său. Insă întunericul tot mai 
des nu-i permitea defel să recunoască trăsăturile adversarilor. 
Deodată, când tânărul a doborât un pirat, a observat un om deo 
statură uriaşă care ucidea pe unul din camarazii lui ce alerga 
spre un grup de luptători. Acesta nu putea fi decât căpitanul 
Flint. Morgan i-a tăiat calea. Cei doi duşmani de moarte s-au 
găsit faţă în faţă, privindu-se dispretuitori. Nu mai aveau 
pistoale, ci doar săbii, toate mánjite de sânge. 

— Mizerabile! i-a aruncat-o Morgan. Te-am prins în sfârşit. Eu 
sunt fiul omului pe care l-ai făcut nefericit. l-ai otrăvit viaţa 
tatălui meu. Astăzi voi face dreptate cu vârful săbiei mele! 

Flint a urlat de turbare auzind aceste cuvinte. A căutat în jurul 
lui pe vreunul din oamenii săi gata să-i dea ajutor. Dar şi Morgan 
era singur. Trebuiau deci să-şi rezolve fără nimeni cauza. Flint 
era un gigant de o forţă herculeană. Masa lui enormă părea să-l 
strivească pe Morgan. Insă tânărul căpitan avea de partea lui 

îndemânarea şi agilitatea. 

Lamele s-au ciocnit între ele. Loviturile se succedau. Din 
oţeluri ţâşneau scântei. Flint lovea când cu un brat, când cu altul, 
de parcă ar fi vrut să se apere de doi Morgani. 

Insă Morgan respingea aceste lovituri formidabile cu un sânge 
rece de netulburat, şi când prindea ocazia, ataca el însuşi cu 
impetuozitate. 

Flint şi-a ridicat sabia pentru a aplica una din acele lovituri 
care îi erau cu adevărat fulgerătoare, dacă nimereau în altceva 
decât în gol. El credea că-l va vedea pe Morgan slab şi 
neîndemânatic. Insă într-o clipă după asta, tânărul şef, cu o 
mişcare mai rapidă decât gândul, l-a atins pe Flint la umărul 
stâng şi gigantul s-a clătinat şi s-a prăbuşit pe loc, cu un trosnet 
pe sol. 

— Vai! Acum te am, monstrule! a zis Morgan cu dinţii strânşi, 
în timp ce-şi ridica spada pentru a-i da lovitura de gratie. 

Flint a vrut să se scoale, însă a văzut bine că nu putea să evite 
lovitura fatală ce se îndrepta deja spre el, pe când deodată a 
apărut o umbră în spatele lui Morgan. Aceasta era o tânără fată, 
care oprind braţul învingătorului, i-a aruncat această rugăminte 
pătimaşă, cu o voce gâfâitoare: ` 

— Nu-l ucide, te implor! Sunt fiica lui. In pofida a tot ce a putut 
face, acesta-i tatăl meu... Te-am salvat şi eu, căpitane Morgan! 

Tânărul căpitan s-a oprit şovăitor, fără voia lui. Într-adevăr, 
aceasta era fiica acestui blestemat, faţă de care se purtase 
cândva atât de nobil. (A se vedea amănunte despre acest episod 
înduioşător în fascicula nr. 5, Corabia neagră). 

— Eu îţi datorez recunoştinţă, a reluat tânăra fată cu o voce 
slabă, ca un suflu. Am vrut să mă achit si am provocat, înainte de 
momentul voit, explozia minei care trebuia să-ţi arunce în aer 
corabia. La rândul tău, eliberează-l pe tatăl meu! 

Morgan a rămas nemişcat. Insă Flint s-a înălţat deodată şi s-a 
salvat în noapte printr-o fugă nebunească. Spera să poată ajunge 
la corăbiile sale. 

Lupta luase sfârşit. O parte a echipajului căpitanului Flint 
zăcea la pământ în sânge. Ceilalţi o luaseră la fugă spre corăbiile 
ascunse într-un intrând al coastei. 

Oamenii lui Morgan nu i-au urmărit. Acum se întunecase cu 
totul. Morgan prefera să aştepte până a doua zi dimineaţa pentru 
a relua lupta. 

S-a făcut dimineaţa. Dar când căpitanul Morgan, cu cea mai 
mare parte a vitejilor săi, a pornit pe urmele fugarilor, a 

descoperit în golfuletul ascuns în spatele stâncilor, colibele 
piraţilor lui Flint. Insă colibele erau goale şi corăbiile plecaseră. 
Morgan, în picioare pe culmea stâncii, şi-a ridicat pumnul 
amenințând spre mare, în direcţia grábitilor fugari. 

— De această dată l-am lăsat pe Flint, a spus el cu o voce 
înăbuşită, din consideraţie pentru această drăguță şi bună fată, 
care a făcut să explodeze mina înainte ca eu să ajung la locul 
fatal. Insă aşteaptă, Flint! Te voi regăsi! 

Morgan nu avea să se înşele. 

El a revenit la locul luptei, presărat cu pirați răniţi, aparţinând 
bandei lui Flint. Printre aceştia era şi Bob, care îşi revenise din 
scurtul lui leşin. A fost recunoscut şi legat. 

Mizerabilul şi-a lăsat din fundul inimii întreaga lui laşitate 
observându-l pe Morgan. Isi pierduse toată aroganta şi masca 
cutezătorului sălbatic. N-a încercat să nege când bătrânul Andre 
i-a reproşat că jucase rolul de negru pentru a reuşi să fie primit 
pe corabia lui Morgan. 

A recunoscut chiar că el pusese maşina infernală în buncărul 
cu pulbere, pentru a distruge pe Morgan şi corabia sa cu întreg 
echipajul. 

A încercat totuşi să-şi salveze capul aruncând întreaga faptă 
pe seama căpitanului Flint. A afirmat cu insistenţă că nu cedase 
decât din constrângere şi că nu putea să nu se supună ordinelor 
sălbaticului şi crudului său căpitan. Asta nu i-a servit la nimic. Un 
interogatoriu sever a stabilit neîndoielnic responsabilitatea lui. 

Oamenii lui Morgan, furioşi, au cerut ca Bob să fie dat pe 
seama lor. Insă mizerabilul ar fi fost martirizat şi lui Morgan nu-i 
plăceau cruzimile. 

— Merită moartea, a hotărât tânărul şef cu o energie care nu 
suferea opoziţie. Va suporta moartea pe care o merită toţi 
ticăloşii de teapa lui. Să fie spânzurat de vârful catargului mare şi 
să rămână atârnat acolo atât cât va rezista funia, pentru a servi 
de exemplu şi lecţie tuturor trădătorilor. 

Bob a urlat de groază auzind această sentinţă. A făcut totul 
pentru a-şi salva viaţa. In zadar s-a aruncat la picioarele lui 
Morgan. Căpitanul s-a întors cu dispreţ şi oamenii, bucuroşi să 
facă dreptate, au sărit asupra mizerabilului. Acesta s-a zbătut 
mult şi cu disperare. Din înaltul catargului mare s-a dat drumul 
funiei. | s-a trecut pe gât ştreangul, şi corpul sinistrului ticălos a 
fost ridicat sus în aclamații întregului echipaj. 

Morgan a părăsit imediat acest straniu arhipelag, redevenit 
singuratic, pe care nu-l mai vizitau decât păsările de mare ce-şi 

făceau aici în stoluri cuiburile. Corabia lui Morgan a străbătut din 
nou primejdiosul canal şi a ajuns fără încurcături în largul mării, 
unde s-a întâlnit cu celelalte corăbii. Prima luptă a lui Morgan cu 
căpitanul Flint se terminase, însă tânărul şef de corsari ştia că-l 
va regăsi pe duşmanul său de moarte, urmându-şi drumul pe 
întinsa mare, domeniul său. De această primă dată, căpitanul 
Flint scăpase de moarte datorită fiicei sale, înger gingaş şi gata 
de sacrificiu. A doua oară, tânăra fată avea să cadă în braţele lui 
Morgan, care nu se opunea deloc la asta. 

Cuprins 


VicleniediabollCa:. coa aie e e e adela aaa da re a n dă 3 
La bordul corăbiei pirat. rece e e ode a ea ea at ag 8 
La un deget de rioartei ocasion c ea ac 15 
Pe driumulpierzanig sid ido ueniet at ba 20 
Atacul maşinii infernale... sc cc ca cata acd ran ren ed nts 25 
(gre TUI Aa a ra dul 30 
(CUI PITIS atat etae lac ele able neta e boo al Sata s 36 

Sieëtieeg- asp? DIN 2009 AU APĂ- 
| „SOANA PE via si PEMOARTE_ RUT IN TRADUCE- 
la Gours cad OR REA SI GRAFICA 
EC INE LU! AUREL LUPAȘ- 
SZ TEAN PRIMELE NU- 
"MERE ALE SERIA- 


—— O LULUI „BUFFALO 


1. GOANÁ PE VIATÁ SI PE MOARTE 

2. CAVALERII ROSII 

3. INDIANUL CEYEN SARPELE 
SÁLBATIC 


ÎN CURS DE APARIȚIE : 


4. PRERIA ÎN FLĂCĂRI 
5. VRĂJITORUL COMANSILOR 


